pythainlp/thai-wiki-dataset-v4 huggingface dataset:
โลแกน เดอะ วูล์ฟเวอรีน

โลแกน เดอะ วูล์ฟเวอรีน หรือ โลแกน  เป็นภาพยนตร์อเมริกันแนวซูเปอร์ฮีโร่ ที่ออกฉายในปี ค.ศ. 2017 สร้างจากตัวละครวูล์ฟเวอรีนจากมาร์เวลคอมิกส์ ผลิตโดยมาร์เวลสตูดิโอส์ ทีเอสจีเอนเตอร์เทนเมนท์ และบริษัทเดอะดอนเนอร์ส จัดจำหน่ายโดยทเวนตีท์เซนจูรี่สตูดิโอส์ เป็นภาพยนตร์ลำดับที่ 10 ในภาพยนตร์ชุด "เอ็กซ์เมน" และเป็นภาพยนตร์ภาคเดี่ยวของตัวละครวูล์ฟเวอรีนภาคที่ 3 และเป็นภาคสุดท้าย ต่อจาก "" (2009) และ"เดอะ วูล์ฟเวอรีน" (2013) ภาพยนตร์เรื่องนี้ได้รับแรงบันดาลใจส่วนหนึ่งจากหนังสือการ์ตูนชุด "โอล แมน โลแกน" โดย มาร์ค มิลลาร์ และ สตีฟ แมคนิเวน
หลังจากที่ภาพยนตร์ออกฉายได้ไม่นาน ภาพยนตร์เรื่องนี้ได้นำมาฉายใหม่อีกครั้งในรูปแบบภาพขาว-ดำชื่อ "โลแกน นัวร์" และฉายแบบจำกัดโรงในสหรัฐอเมริกา โดยภาพยนตร์ฉบับนี้จะวางจำหน่ายพร้อมกับฉบับดั้งเดิมในชุดแผ่นบลู-เรย์อีกด้วย
การฉายในประเทศไทย.
โลแกน เดอะ วูล์ฟเวอรีน ฉายในประเทศไทยวันที่ 2 มีนาคม พ.ศ. 2560 แต่ฉายในประเทศไทยใช้เป็น เรต น.18+
สกุลผักบุ้ง

สกุลผักบุ้ง ("Ipomoea", มาจากคำภาษากรีก ipos แปลว่า หนอน และ homoios แปลว่า คล้าย) เป็นสกุลที่ใหญ่ที่สุดในวงศ์ผักบุ้ง มีมากกว่า 500 ชนิด กระจายพันธุ์ในเขตร้อนและเขตอบอุ่น ชื่อสามัญของสกุลนี้คือ มอร์นิงกลอรี (morning glory) สกุลนี้มีลักษณะเป็นไม้เถาล้มลุกหรือไม้พุ่ม ใบเรียงเวียน เรียบหรือจักเป็นพู ดอกออกเป็นแบบช่อกระจุก ส่วนมากออกตามซอกใบ กลีบเลี้ยงมี 5 กลีบ ติดทน ดอกรูปแตรหรือรูประฆัง ปลายจักตื้น ๆ หรือเกือบเรียบ มีแถบกลางกลีบชัดเจน เกสรเพศผู้ 5 อัน ส่วนมากขนาดไม่เท่ากัน จุดติดก้านชูอับเรณูกับหลอดกลีบมีขนหรือต่อม อับเรณูไม่บิดเวียน เรณูเป็นหนามละเอียด จานฐานดอกรูปวงแหวน รังไข่มี 2-4 ช่อง ก้านเกสรเพศเมียเรียวยาว ยอดเกสรจัก 2 พู เป็นตุ่ม เกสรเพศผู้และเพศเมียส่วนมากไม่ยื่นพ้นปากหลอดกลีบ ผลแห้งแตก ส่วนมากมี 4 หรือ 6 ซีก แต่ละซีกมีเมล็ดเดียว รูปสามเหลี่ยมหรือคล้ายครึ่งวงกลม
พืชหลายชนิดในสกุลผักบุ้งนิยมปลูกเป็นไม้ประดับ บางชนิดนิยมนำมารับประทาน เช่น มันเทศ ("Ipomoea batatas") และผักบุ้ง ("Ipomoea aquatica") ชาวพื้นเมืองในทวีปอเมริกาใช้พืชบางชนิดในสกุลนี้เป็นสมุนไพรพื้นบ้านและยาที่ออกฤทธิ์ต่อจิตประสาท
เจ้าหญิงมารีอา ฟรังซิชกาแห่งออร์เลอ็อง-บรากังซา

เจ้าหญิงมารีอา ฟรังซิชกา ดัชเชสแห่งบรากังซา ทรงเป็นพระชายาใน เจ้าชายดูวาร์ตึ นูโน ดยุกแห่งบรากังซา และเป็นพระมารดาใน เจ้าชายดูอาร์ตึ ปียู ดยุกแห่งบรากังซา ดยุกแห่งบรากังซาพระองค์ปัจจุบัน พระองค์ประสูติที่ ฝรั่งเศส พระองค์และพระสวามี มีพระโอรส 3 พระองค์ พระองค์เป็นพระน้องนางเธอใน เจ้าหญิงอีซาแบลแห่งออร์เลอ็อง-บรากังซา และเป็นพระมาตุจฉา (น้าหญิง) ในฌ็อง เคานต์แห่งปารีส พระประมุขพระองค์ปัจจุบันแห่งราชวงศ์ฝรั่งเศส
ไอเอ็มจีโมเดลส์

ไอเอ็มจีโมเดลส์  เป็นส่วนหนึ่งของบริษัทไอเอ็มจี ที่มีธุรกิจเกี่ยวกับกีฬา แฟชั่น และสื่อ มีสำนักงานที่นครนิวยอร์ก ลอนดอน มิลาน ปารีส และซิดนีย์ เป็นตัวแทนของผู้หญิงที่มีพรสวรรค์ เริ่มก่อตั้งเมื่อวันที่ 12 กันยายน ค.ศ. 2012
โมเดล.
นายแบบและนางแบบที่สำคัญ ตั้งแต่อดีตถึงปัจจุบัน ได้แก่:<templatestyles src="Div col/styles.css"/>
ธาด

ธาด (THAAD) หรือชื่อเต็มคือ ระบบป้องกันภัยเขตระดับความสูงลงปลายทาง  เป็นระบบต่อต้านขีปนาวุธของกองทัพบกสหรัฐที่ถูกออกแบบมาเพื่อสกัดขีปนาวุธพิสัยสั้น, พิสัยกลาง และพิสัยปานกลาง ที่กำลังอยู่ในระยะลงปลายทาง (terminal phase) การสกัดทำด้วยพลังงานจลน์เพื่อกระทบและทำลายขีปนาวุธ THAAD ถูกพัฒนาขึ้นหลังจากกองทัพสหรัฐถูกโจมตีโดยจรวดสกั๊ดของกองทัพอิรักระหว่างสงครามอ่าวเปอร์เซีย ในค.ศ. 1991 เนื่องจากตัวมิสไซล์สกัดภัยไม่ได้ติดตั้งหัวรบ จึงช่วยลดความเสี่ยงที่จะเกิดการระเบิดเมื่อกระทบกับขีปนาวุธที่มีหัวรบระเบิดหรือหัวรบนิวเคลียร์
แต่เดิมแล้วระบบธาดเป็นโครงการของกองทัพบกสหรัฐ แต่ต่อมาได้อยู่ภายใต้การจัดการของสำนักงานป้องกันขีปนาวุธ กองทัพเรือสหรัฐมีโครงการที่คล้ายกันชื่อว่าระบบป้องกันขีปนาวุธอีจิส ซึ่งเดิมมีไว้ติดตั้งบนเรือรบ แต่ต่อมาก็มีการพัฒนาระบบภาคพื้นดินขึ้นมาเช่นกัน THAAD เดิมมีกำหนดประจำการในปี 2012 แต่เริ่มใช้งานครั้งแรกตั้งแต่เดือนพฤษภาคม 2008 และประจำการอยู่ในสหรัฐอาหรับเอมิเรตส์, ตุรกีและเกาหลีใต้
ระบบธาดถูกผลิตและติดตั้งโดยล็อกฮีด มาร์ติน และมีผู้รับจ้างช่วงได้แก่เรย์เธียน, โบอิง, แอโรเจ็ท, ร็อคเกตไดน์, ฮันนีเวลล์, บีเออี ซิสเต็มส์, ออชคอชดีเฟนซ์, มิลตันแคท และโอลิเวอร์แคปิตัลคอนซอร์เทียม
ไลฟ์การ์ดฮอตพิทักษ์หาด

ไลฟ์การ์ดฮอตพิทักษ์หาด  เป็นภาพยนตร์แนวแอกชัน-ตลก จากประเทศสหรัฐอเมริกา มีกำหนดออกฉายใน ค.ศ. 2017 กำกับโดย Seth Gordon ดัดแปลงจากภาพยนตร์ชุดทางโทรทัศน์เรื่อง "Baywatch" นำแสดงโดย Dwayne Johnson, Zac Efron, Priyanka Chopra, Alexandra Daddario, Kelly Rohrbach, Jon Bass, Ilfenesh Hadera, Yahya Abdul-Mateen II, David Hasselhoff, และ Pamela Anderson
แม้ภาพยนตร์จะได้รับเสียงวิจารณ์ที่หลากหลาย แต่ก็ทำรายได้รวมทั่วโลกกว่า 177 ล้านดอลลาร์สหรัฐ จากงบประมาณการสร้างประมาณ 69 ล้านดอลลาร์
เจ้าหญิงอเล็กซานดราแห่งฮาโนเวอร์

เจ้าหญิงอเล็กซานดราแห่งฮันโนเฟอร์ ทรงเป็นพระธิดาใน เจ้าหญิงการอลีน เจ้าหญิงแห่งฮันโนเฟอร์ และ เจ้าชายแอนสท์ ออกุสแห่งฮันโนเฟอร์ พระองค์มีพระเชษฐาและพระภคินีต่างพระบิดา 3 คน คือ อันเดรีย กาสิรากี ชาล็อต กาสิรากี ปีแยร์ กาสิรากี ทั้งยังทรงเป็นพระราชนัดดาใน เจ้าชายแรนีเยที่ 3 องค์อธิปัตย์แห่งโมนาโก กับ เจ้าหญิงเกรซแห่งโมนาโก และเป็นพระภาคิไนยใน เจ้าชายอาลแบร์ที่ 2 องค์อธิปัตย์แห่งโมนาโก กับ เจ้าหญิงสเตฟานีแห่งโมนาโก
เมืองหลวงแฟชั่น

เมืองหลวงแฟชั่น  เป็นเมืองที่มีอิทธิพลสำคัญเกี่ยวกับแนวโน้มแฟชั่นต่างประเทศ ในการออกแบบการผลิต และการค้าปลีกของผลิตภัณฑ์แฟชั่น บวกกับงานแสดงต่าง ๆ เช่น สัปดาห์แฟชั่น งานประกาศรางวัล งานแสดงสินค้า  ที่มีผลต่อการสร้างผลผลิตทางเศรษฐกิจอย่างมีนัยสำคัญ
ในเมืองหลวงแฟชั่นที่ถือว่าเป็นระดับโลกหรือเรียกว่า "บิ๊กโฟร์" ของศตวรรษที่ 20 คือ ปารีส มิลาน ลอนดอน และนิวยอร์ก และในขณะที่เมืองแฟชั่นอื่น ๆ ก็เริ่มเติมเติบโตขึ้นอย่างมากในศตวรรษที่ 21 เช่น โรม ตูริน ฟลอเรนซ์ เบอร์ลิน บาร์เซโลนา เวนิส โบโลญญา โตเกียว เซาเปาลู ลอสแอนเจลิส และโซล
การจัดอันดับเมืองหลวงแฟชั่นประจำปี.
การจัดอันดับของเมืองแฟชั่นชั้นนำจัดทำเป็นประจำทุกปีโดย Global Language Monitor เป็นบริษัทในสหรัฐ ซึ่งติดตามแนวโน้มโดยใช้ภาษาทั่วโลก ในปี พ.ศ. 2561 ห้าสิบหกอันดับเมืองแฟชั่น มีการจัดอันดับ ดังนี้
อาร์ชดัชเชสมารี-อัสทรีดแห่งออสเตรีย

อาร์ชดัชเชสมารี-อัสทรีดแห่งออสเตรีย (เดิม:เจ้าหญิงมารี-อัสทรีดแห่งลักเซมเบิร์ก)  เป็นพระธิดาพระองค์ใหญ่ในแกรนด์ดยุกฌ็องแห่งลักเซมเบิร์กกับแกรนด์ดัชเชสโฌเซฟีน-ชาร์ล็อตแห่งลักเซมเบิร์ก เป็นพระราชนัดดาในพระเจ้าเลออปอลที่ 3 แห่งเบลเยียมและอัสตริดแห่งสวีเดน ผ่านทางสายพระมารดา พระองค์มีพระอนุชาและพระขนิษฐา 4 พระองค์ คือ แกรนด์ดยุกอ็องรีแห่งลักเซมเบิร์ก เจ้าหญิงมาร์กาเรตาแห่งลีชเทินชไตน์ เจ้าชายฌ็องแห่งลักเซมเบิร์ก และเจ้าชายกีโยมแห่งลักเซมเบิร์ก พระองค์เสกสมรสกับอาร์ชดยุกคาร์ล คริสเตียนแห่งออสเตรีย มีพระบุตร 4 พระองค์
พระประวัติ.
อาร์ชดัชเชสมารี-อัสทรีดแห่งออสเตรีย (เดิม "เจ้าหญิงมารี-อัสทรีดแห่งลักเซมเบิร์ก") เป็นพระธิดาพระองค์ใหญ่ในแกรนด์ดยุกฌ็องแห่งลักเซมเบิร์กและแกรนด์ดัชเชสโฌเซฟีน-ชาร์ล็อตแห่งลักเซมเบิร์ก โดยทรงมีพระราชบิดาพระราชมารดาทูลหัว คือ พระเจ้าเลออปอลที่ 3 แห่งเบลเยียม (ตา) และแกรนด์ดัชเชสชาร์ล็อตแห่งลักเซมเบิร์ก (ย่า) พระองค์ได้รับการตั้งพระนามจากมารี แม่แห่งเจวสต์ ซึ่งเชื่อกันว่าเป็นต้นพระราชวงศ์ลักเซมเบิร์ก 
โดยขณะเจริญพระชันษา พระองค์ทรงเป็นที่กล่าวในเรื่องความงดงามทั้งพระพักตร์และพระจริยวัตร สมกับเป็นเจ้าหญิงที่ทรงเพียบพร้อมด้วยพระสิริโฉม พระเกียรติยศ และพระอิสริยยศ โดยทรงถูกเลือกให้เป็นว่าที่พระวรชายาใน เจ้าชายชาลส์ เจ้าชายแห่งเวลส์ โดยใน พ.ศ. 2513 หนังสือพิมพ์เลดีเอ็กเพรส ได้ลงข่าวว่า ใน พ.ศ. 2520 พระองค์จะสมรสกัน เพราะขณะนี้ทั้ง 2 กำลังคบหาดูใจกันอยู่ แต่สื่อมวลชนในอังกฤษก็ตกตะลึงเมื่อ สมเด็จพระสันตะปาปาปอลที่ 6 ได้ทรงขัดแย้งและทรงอ้างว่า
<templatestyles src="แม่แบบ:คำพูด/style.css" />หากพวกเธอสมรสกันออกไป บุตรที่เกิดมาจะได้ไม่เป็นโรมันคาทอลิก
ในขณะที่คณะรัฐมนตรีแห่งสหราชอาณาจักรและลักเซิมเบิร์ก ก็ได้ประชุมหาลือในเรื่องนี้ ซึ่งมีแนวโน้มว่าพระองค์จะไม่ได้สมรสกันอย่างที่สมเด็จพระสันตะปาปาปอลที่ 6 ตรัสไว้ หลังจากนั้นไม่นาน ทั้งคู่ก็เลิกคบหาดูใจกัน
เสกสมรส.
หลังจากที่พระองค์ไม่ได้รับการเลือกให้เป็นพระวรชายาใน ชาลส์ เจ้าฟ้ามกุฎราชกุมารแห่งสหราชอาณาจักร พระองค์ได้เข้าพิธีเสกสมรสกับ อาร์ชดยุกคาร์ล คริสเตียนแห่งออสเตรีย เมื่อวันที่ 6 กุมภาพันธ์ พ.ศ. 2525 ณ เมืองลักเซมเบิร์ก โดยรับพระราชทานพระอิสริยยศเป็น อาร์ชดัชเชสแห่งออสเตรีย พระชายา และมีพระนามอย่างเป็นทางการในภาษาอังกฤษว่า  โดยทรงมีพระบุตรร่วมกันดังนี้
พระกรณียกิจ.
อาร์ชดัชเชสมารี-อัสทรีด ทรงปฏิบัติพระกรณียากิจในด้านต่างๆ ดังนี้
ทั้งนั้พระองค์ทรงเป็นพระมารดาทูลหัวให้กับ เจ้าชายกีโยม แกรนด์ดยุกรัชทายาทแห่งลักเซมเบิร์ก พระภาติยะอีกด้วย
พระชนม์ชีพหลังสมรส.
หลังจากทรงสมรสแล้วนั้น พระองค์พระสวามีและพระบุตร ทรงอยู่อย่างพอเพียงไม่เอิกเกริก และเสด็จร่วมงานสำคัญๆของพระราชวงศ์ลักเซมเบิร์กเกือบทุกครั้ง และเมื่อวันที่ 23 เมษายน พ.ศ. 2562 ภายหลังการเสด็จสวรรคตลงของ แกรนด์ดยุกฌ็องแห่งลักเซมเบิร์ก พระบิดา พระองค์ได้เสด็จไปร่วมงานพระบรมศพด้วย โดยพระองค์ได้นำเสด็จขบวนตามพระราชประสงค์ส่วนพระองค์ของ แกรนด์ดยุกอ็องรีแห่งลักเซมเบิร์ก ในฐานะพระพี่นางพระองค์ใหญ่ของพระอนุชาและพระขนิษฐา
พระเจ้าราชวรวงศ์เธอ พระองค์เจ้าประชุมวงศ์

พระเจ้าราชวรวงศ์เธอ พระองค์เจ้าประชุมวงศ์ (พ.ศ. 2337 — พ.ศ. 2392) พระราชธิดาพระองค์ที่ 3 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี
พระประวัติ.
พระเจ้าราชวรวงศ์เธอ พระองค์เจ้าประชุมวงศ์ ประสูติเมื่อพ.ศ. 2337 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์ 
ในสมัยรัชกาลที่ 2 พระองค์เจ้าประชุมวงศ์ทรงเป็นพระราชธิดาพระองค์ที่โตสุดในสมเด็จพระบวรราชเจ้ามหาเสนานุรักษ์ จึงทรงได้รับพระราชทานเบี้ยหวัดถึง 3 ชั่ง ครั้นสมเด็จพระบวรราชเจ้ามหาเสนานุรักษ์แล้วทรงได้รับพระราชทานเพิ่มเป็น 5 ชั่ง เท่ากันกับพระเจ้าราชวรวงศ์เธอ พระองค์เจ้าปาน กรมหมื่นอมรมนตรี ดังปรากฏในชุมนุมพระบรมราชาธิบายในพระบาทสมเด็จพระจอมเกล้าเจ้าอยู่หัว เรื่องการพระราชทานเบี้ยหวัดว่า
"...เมื่อแผ่นดินพระบาทสมเด็จพระพุทธเลิศหล้านภาลัย... แต่พระองค์เจ้านั้นเมื่อกรมพระราชวังยังมีอยู่ ได้รับพระราชทานตามบาญชีเดิมที่เคยได้ในแผ่นดินพระบาทสมเด็จพระพุทธยอดฟ้าจุฬาโลก กรมหมื่นธิเบศรบวร พระองค์เจ้าประชุมวงศ ได้รับพระราชทานองค์ละ ๓ ชั่ง นอกนั้นก็ได้น้อยๆ ลงมา... ต่อมาถึงปีฉลูสัปตศก ศักราช ๑๑๗๗ กรมพระราชวังไม่มีแล้ว พระองค์เจ้าในพระบวรราชวังจึงได้รับพระราชทานเบี้ยหวัดมากขึ้น คือพระองค์เจ้าประยงก์เปนพระองค์ใหญ่ โปรดให้เปนกรมหมื่นธิเบศรแล้วพระราชทานเบี้ยหวัด ๑๐ ชั่ง พระองค์เจ้าหนูปานซึ่งเปนกรมหมื่นอมรมนตรีบัดนี้ กับพระองค์เจ้าหญิงใหญ่ประชุมวงศ ได้รับพระราชทานองค์ละ ๕ ชั่ง..."
พระเจ้าราชวรวงศ์เธอ พระองค์เจ้าประชุมวงศ์ สิ้นพระชนม์ในรัชกาลที่ 3 เมื่อพ.ศ. 2392 พระชันษา 55 ปี พระราชทานเพลิงพระศพเมื่อพ.ศ. 2392
หอประชุมมหาวชิราลงกรณ มหาวิทยาลัยราชภัฏสกลนคร

หอประชุมมหาวชิราลงกรณ มหาวิทยาลัยราชภัฏสกลนคร เป็นหอประชุมใหญ่ของ มหาวิทยาลัยราชภัฎสกลนคร และเป็นสถานที่ประกอบพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยราชภัฏเขตภาคตะวันออกเฉียงเหนือ หอประชุมมหาวชิราลงกรณ มหาวิทยาลัยราชภัฏสกลนคร ตั้งอยู่ภายในมหาวิทยาลัยราชภัฏสกลนคร อำเภอเมืองสกลนคร จังหวัดสกลนคร
ที่ตั้งและลักษณะเด่น.
หอประชุมมหาวชิราลงกรณ มหาวิทยาลัยราชภัฎสกลนคร ตั้งอยู่ภายในมหาวิทยาลัยราชภัฎสกลนคร ใจกลางมหาวิทยาลัย มีลักษณะเป็นอาคารสถาปัตยกรรมไทยร่วมสมัย
ประวัติ.
หอประชุมมหาวชิราลงกรณ มหาวิทยาลัยราชภัฎสกลนคร สร้างขึ้นจากปีงบประมาณ 2548 – 2551 มหาวิทยาลัยราชภัฏสกลนคร ได้รับงบประมาณแผ่นดิน จำนวน 122,611,254 บาท (หนึ่งร้อยยี่สิบสองล้านหกแสนหนึ่งหมื่นหนึ่งพันสองร้อยห้าสิบสี่บาทถ้วน) เพื่อก่อสร้างอาคารหอประชุมเอนกประสงค์ จำนวน 1 หลัง เรือนรองรับที่ประทับ 1 หลัง ซึ่งได้ก่อสร้างแล้วเสร็จเมื่อเดือน กันยายน2550 เพื่อใช้ตามวัตถุประสงค์ดังนี้
พระเจ้าราชวรวงศ์เธอ พระองค์เจ้าอรุณ

พระเจ้าราชวรวงศ์เธอ พระองค์เจ้าอรุณ หรือ พระองค์ใหญ่อรุณ (13 ตุลาคม พ.ศ. 2348 — 11 มิถุนายน พ.ศ. 2428) พระราชธิดาพระองค์ที่ 1 ในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย
พระประวัติ.
พระเจ้าราชวรวงศ์เธอ พระองค์เจ้าอรุณ ประสูติเมื่อวันอาทิตย์ที่ 13 ตุลาคม พ.ศ. 2348 เป็นพระธิดาในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย ธิดาพระยาพินาศอัคคี (จาด ณ บางช้าง)
ในสมัยรัชกาลที่ 4 พระองค์เจ้าอรุณทรงเป็นผู้ใหญ่ในพระบวรราชวัง ด้วยทรงเป็นพระราชธิดาพระองค์โตในสมเด็จพระบวรราชเจ้ามหาศักดิพลเสพ และทรงมีหน้าที่กำกับฝ่ายในในพระบวรราชวัง ครั้งหนึ่งพระองค์เจ้าอรุณเคยกราบบังคมทูลพระบาทสมเด็จพระจอมเกล้าเจ้าอยู่หัวว่ามีขโมยขึ้นตำหนักพระองค์เจ้าสุด หลังจากนั้นพระบาทสมเด็จพระจอมเกล้าเจ้าอยู่หัวจึงทรงชำระความ และออกประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวัง เป็นต้นมา ดังปรากฏในคำประกาศประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวังว่า
"...ทรงพระกรุณาโปรดเกล้าฯ สั่งว่า พระบวรวงศ์เธอชั้น ๒ พระองค์เจ้าอรุณกราบบังคมทูลพระกรุณาว่า พระวรวงศ์เธอ พระองค์เจ้าหญิงสุด ลงไปพระบรมมหาราชวัง... ผู้ร้ายเข้าในตำหนัก... จึงทรงพระกรุณาโปรดเกล้าฯ ให้ชำระเอาตัวผู้ร้ายให้จงได้... อนึ่งมีพระราชบัญญัติห้ามมิให้คนภายนอกพระบวรราชวังเข้ามาคบหากันกับคนในพระบวรราชวัง ห้ามมิให้เจ้าจอมหม่อมพนักงานท้าวนางจ่าโขลนผู้ใหญ่ผู้น้อย แลข้าหลวงพระองค์เจ้าหม่อมเจ้าข้าทาษทั้งปวง ซึ่งอยู่ในพระบวรราชวังคบหาคนนอกพระบวรราชวัง..."
พระเจ้าราชวรวงศ์เธอ พระองค์เจ้าอรุณ สิ้นพระชนม์ในรัชกาลที่ 5 เมื่อวันพฤหัสบดีที่ 11 มิถุนายน พ.ศ. 2428 พระชันษา 81 ปี พระราชทานเพลิงพระศพ ณ พระเมรุ ท้องสนามหลวง เมื่อวันจันทร์ที่ 5 กรกฎาคม พ.ศ. 2429
วอลเลย์บอลหญิงชิงแชมป์สโมสรเอเชีย 2017

วอลเลย์บอลหญิงชิงแชมป์สโมสรเอเชีย 2017  เป็นการแข่งขันชิงแชมป์สโมสรเอเชีย (เอวีซี) ครั้งที่ 18 ซึ่งจัดขึ้นในเมืองอุสต์-คาเมโนกอร์สค์ ประเทศคาซัคสถาน มีกำหนดจะจัดขึ้นระหว่างวันที่ 23–31 พฤษภาคม ค.ศ. 2017
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เกมพันหน้า เอื้ออาทร

เกมพันหน้า เอื้ออาทร เป็นรายการเกมโชว์และวาไรตี้โชว์ภาคต่อของรายการ เกมพันหน้า ออกอากาศครั้งแรกเมื่อวันที่ 2 มกราคม พ.ศ. 2548 ออกอากาศทุกวันอาทิตย์ เวลา 12.00 น.- 13.00 น. ภายหลัง 11:45 - 12:45 น. และ 11:45 - 13:10 น. ตามลำดับ ทางสถานีโทรทัศน์สีกองทัพบกช่อง 7 ผลิตรายการโดย บริษัท ทริปเปิ้ลทู จำกัด โดยมี กิ๊ก - เกียรติ กิจเจริญ และ ติ๊ก กลิ่นสี เป็นผู้ดำเนินรายการ
รูปแบบรายการ.
รูปแบบรายการ จะให้ผู้เข้าแข่งขันทางบ้านมาสมัครเข้าร่วมรายการ เพื่อแสดงความสามารถพิเศษแลกกับของรางวัลที่ต้องการ ซึ่งอาจเป็นการแสดงความสามารถพิเศษประเภทโชว์แล้วให้กรรมการซึ่งเป็นดารานักแสดงจากหลายสังกัดเป็นผู้ตัดสิน หรืออาจเป็นการแข่งขันกันของคน 2 คนขึ้นไป ซึ่งผู้ชนะหรือผู้ที่ได้คะแนนมากกว่า 70 จากคะแนนเต็ม 100 คะแนน จะได้ของรางวัลที่อยากได้กลับบ้านไป แต่หากเป็นผู้แพ้หรือคะแนนน้อยกว่า 70 คะแนน (ในช่วงแรกได้คะแนนน้อยกว่า 50 คะแนน) จะได้รับเงินจากผู้สนับสนุนรายการจำนวน 3,000 บาท
และตั้งแต่วันที่ 7 สิงหาคม พ.ศ. 2559 ได้มีการเพิ่มช่วงของรายการอีก 1 ช่วง นั่นก็คือ ดาราเอื้ออาทร โดยจะให้ทั้ง 2 ทีม ทีมละ 5 คน (ทีมไทด์ ได้แก่ ไทด์, นุ้ย, แดนนี่, ดารา 2 ท่าน ส่วนทีมท็อป ได้แก่ ท็อป, จตุรงค์, กอบโชค, ดารา 2 ท่าน (ภายหลังมีบอล เชิญยิ้มมาสมทบ โดยอยู่ทีมของคุณท็อป) มาเล่นเกมตามโจทย์ที่ทางรายการกำหนดให้ โดยผู้เข้าแข่งขันในแต่ละทีมจะมีโอกาสคนละ 1 ครั้งในการเล่น หากทำได้คะแนนมากที่สุดจะนำเงินรางวัลไปให้กับมูลนิธิต่างๆ ให้กับทีมที่ชนะทันที ส่วนทีมที่ได้คะแนนน้อยกว่าจะเก็บไว้ในสัปดาห์ต่อๆ ไป จนกว่าทีมนั้นจะชนะ 
รายการออกอากาศเป็นครั้งสุดท้ายเมื่อวันที่ 27 สิงหาคม พ.ศ. 2560 ก่อนเปลี่ยนชื่อและรูปแบบรายการเป็น เกมพันหน้า เดอะฮีโร่
อีอันแทกุน (ประสูติ ค.ศ. 1348)

อีอันแทกุนอี ฮวา (ค.ศ. 1348 – 6 ตุลาคม ค.ศ. 1408) อัครมหาเสนาบดีแห่ง ราชวงศ์โชซ็อน ดำรงตำแหน่งระหว่าง ค.ศ. 1407–1408
อีอันแทกุนประสูติเมื่อ ค.ศ. 1348 มีพระนามเดิมว่า อี ฮวา เป็นพระโอรสองค์ที่ 4 ใน พระเจ้าฮวันโจ แต่เป็นพระองค์เดียวในพระสนมจ็อง ตระกูลคิมและเป็นพระราชอนุชาต่างพระมารดาของ พระเจ้าแทโจ ปฐมกษัตริย์แห่งราชวงศ์โชซ็อนเมื่อพระเจ้าแทโจได้สถาปนาราชวงศ์โชซ็อนใน ค.ศ. 1392 ก็ได้สถาปนาพระอนุชาขึ้นเป็นอีอันแทกุนซึ่งเป็นพระนามเดียวกับ อีอันแทกุนอี บัง-ซ็อก พระนัดดาซึ่งพระนามทั้งสองพระองค์อ่านออกเสียงเหมือนกันแต่สะกดไม่เหมือนกัน
ต่อมา พระเจ้าแทจง พระราชาลำดับที่ 3 ผู้เป็นพระนัดดาได้สถาปนาอีอันแทกุนผู้เป็นพระปิตุลา (อา) ขึ้นเป็น ย็องอีจ็อง เมื่อวันที่ 4 กรกฎาคม 1407 แต่ดำรงตำแหน่งได้เพียง 7 เดือนอีอันแทกุนก็ได้ลาออกจากราชการเมื่อวันที่ 12 กุมภาพันธ์ ค.ศ. 1408 และสิ้นพระชนม์เมื่อวันที่ 6 ตุลาคม ปีเดียวกัน
อีโคเซีย

อีโคเซีย  เป็นโปรแกรมค้นหาเว็บ ตั้งอยู่ในเบอร์ลิน เยอรมนี โดยบริจาคร้อยละ 80 ของรายได้หลังหักค่าใช้จ่ายแล้ว ให้แก่องค์การอนุรักษ์สิ่งแวดล้อมซึ่งไม่หวังผลกำไร ปัจจุบัน มีเป้าหมายเป็นการปลูกป่า เว็บไซต์นี้ ในฐานะ "ธุรกิจสังคม" ดำเนินบริษัทโดยชดเชยคาร์บอนไดออกไซด์ (CO2-neutral) และสนับสนุนความโปร่งใสในธุรกิจอย่างเต็มที่ อนึ่ง เว็บไซต์ยังได้รับการรับรองจากบี-แล็บส์ (B-labs) ว่า เป็นบรรษัทเพื่อสาธารณประโยชน์ (benefit corporation)
ผีชีวะ

ผีชีวะ  เป็นภาพยนตร์สยองขวัญสัญชาติเยอรมัน-อังกฤษ ที่ออกฉายในปี ค.ศ. 2002 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคแรกในภาพยนตร์ชุด เรซิเดนท์อีวิล และภาพยนตร์เรื่องนี้มีภาคต่อคือ ผีชีวะ 2 ผ่าวิกฤตไวรัสสยองโลก
เนื้อเรื่อง.
มีความผิดพลาดเกิดขึ้นที่ศูนย์วิจัยทางพันธุกรรม ซึ่งดำเนินการโดย อัมเบรลล่า คอปปอเรชั่น องค์กรลึกลับทางด้านวิศวพันธุกรรม หลังจากเกิดเหตุการณ์แพร่กระจายของไวรัสมรณะ เพียงไม่กี่ชั่วโมงก่อนหน้า อลิซ และ เรน ได้รับมอบหมายให้นำทีมคอมมานโด เข้าสกัดกั้นการแพร่กระจายของเชื้อไวรัสภายในศูนย์วิจัย ซึ่งส่งผลให้เจ้าหน้าที่วิจัยหลายคน กลายเป็นศพพวกเขาหารู้ไม่ว่า แม้เพียงแค่ รอยกัดเพียงรอยเดียวก็สามารถทำให้พวกเขากลายเป็นส่วนหนึ่งของพวกมันได้ อลิซและกองกำลังของเธอ มีเวลาในการสกัดกั้นไวรัสร้ายภายในไฮฟ์เพียงแค่สามชั่วโมง เท่านั้น ก่อนที่กองทัพผีดูดเลือดจะยึดครองโลก ระหว่างที่ทำการสกัดกั้นนี้เอง พวกเขาได้พบสาเหตุของการแพร่กระจายของไวรัสมรณะ โดยอาชญากรโรคจิตตัวจริงที่สังหารเหล่าทีมงานวิจัยก็คือ เร้ดควีน ซูเปอร์คอมพิวเตอร์ที่ควบคุมทุกอย่างที่อยู่ภายในไฮฟ์ ในการเข้าถึงเร้ดควีน อลิซและลูกทีมของเธอ ต้องผจญกับอุปสรรคที่น่ากลัวมากมาย อาทิ เลเซอร์มรณะ,หมากลายพันธุ์ และ ห้องทดลองขนาดใหญ่ ซึ่งอลิซได้เห็นผลการทดลองที่ชั่วร้าย ของบริษัทอัมเบรลล่า ไม่ช้าอลิซก็พบว่าเหล่าผีร้ายเป็นผลจากการทดลองที่ผิดพลาด ของโปรเจ็กต์ล่าสุดของบริษัทอัมเบรล่า ที่มีชื่อว่า ที-ไวรัส ซึ่งถูกคิดค้นขึ้นมา โดยมีจุดประสงค์เพื่อเป็นยาชะลอความแก่และเพื่อรักษาเชื้อโรคที่เกิดขึ้นในระบบประสาท ไวรัสทีมีศักยภาพ ในการฟื้นคืนชีพเซลล์ที่ตายแล้ว แต่ก่อนที่จะถูกนำไปใช้ในทางบวก ไวรัสตัวนี้กลับถูกแพร่กระจายสู่อวกาศเสียก่อน เพื่อยับยั้งการแพร่กระจายของ เชื้อไวรัส เร้ดควีนได้ทำการปิดทุกส่วนของไฮฟ์ไว้ ขณะที่เผชิญหน้ากับคอมพิวเตอร์ยักษ์ เรนได้ขอให้เธอพาพวกของเธอออกไปก่อน ซึ่งเดอะเร้ดควีนตอบตกลง แต่ก็ย้ำว่า มันจะปล่อยเฉพาะพวกที่ไม่ติดเชื้อเท่านั้น แน่อนว่าไม่มีพวกเขาคนใดจะหนีไป จนกว่าจะค้นหา แอนตี้ไวรัส ที่สามารถยับยั้งเชื้อไวรัสมรณะเจอเสียก่อน ระหว่างนี้พวกเขาต้องต้องเผชิญกับ เดอะลิคเกอร์ สัตว์ประหลาดที่เกิดจากการกลายพันธุ์อีกตัวหนึ่ง พละกำลังของมันยากที่ใครจะต้านทานอีกด้วย
นักแสดง.
<templatestyles src="Div col/styles.css"/>
ผู้เล่นในฟีฟ่าคอนเฟเดอเรชันส์คัพ 2017

รายชื่อผู้เล่นของแต่ละทีมชาติในการแข่งขันฟีฟ่าคอนเฟเดอเรชันส์คัพ 2017 ระหว่างวันที่ 17 มิถุนายน จนถึง 2 กรกฎาคม ค.ศ. 2017 เป็นการเล่นประเดิมก่อนฟุตบอลโลก 2018 ทีมจะต้องส่งรายชื่อผู้เล่น 23 คน (โดยต้องมีผู้เล่นตำแหน่งผู้รักษาประตู 3 คน) หากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ภายใน 24 ชั่วโมง ก่อนที่จะแข่งขันนัดแรก ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ
กลุ่มเอ.
รัสเซีย.
ผู้จัดการทีม: สตานิสลัฟ เชียร์เชซอฟ
นิวซีแลนด์.
ผู้จัดการทีม: แอนโทนี ฮัดสัน
โปรตุเกส.
ผู้จัดการทีม: ฟืร์นังดู ซังตุช
เม็กซิโก.
ผู้จัดการทีม: ฮวน การ์โลส โอโซรีโอ
กลุ่มบี.
ชิลี.
ผู้จัดการทีม: ควน อันโตนีโอ ปีซี
แคเมอรูน.
ผู้จัดการทีม: ฮือโค โบรส
เยอรมนี.
ผู้จัดการทีม: โยอาคิม เลิฟ
เลรอย ซาเน และดีเยโก เด็มเมอ ถอนตัวเนื่องจากอาการบาดเจ็บ
ออสเตรเลีย.
ผู้จัดการทีม: แอนจ์ พอสเตโคกลู
แบรด สมิท และมิเล เยดีนัก ถอนตัวเนื่องจากอาการบาดเจ็บ ถูกแทนที่โดยอเล็กซ์ เกิร์สแบ็ก และเจมส์ เจ็กโก
พระเจ้าราชวรวงศ์เธอ พระองค์เจ้าทัดทรง

พระเจ้าราชวรวงศ์เธอ พระองค์เจ้าทัดทรง (พ.ศ. 2359 — 15 มิถุนายน พ.ศ. 2428) พระราชโอรสพระองค์ที่ 37 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาแจ่ม
พระประวัติ.
พระเจ้าราชวรวงศ์เธอ พระองค์เจ้าทัดทรง ประสูติเมื่อพ.ศ. 2347 เป็นพระราชโอรสในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาแจ่ม
พระองค์เจ้าทัดทรง แม้จะมีพระชนม์ชีพยืนยาวแต่ก็มิได้ทรงรับราชการในกรม กองใด ๆ พระบาทสมเด็จพระจุลจอมเกล้าเจ้าอยู่หัวทรงพระราชนิพนธ์กล่าวถึงพระองค์เจ้าทัดทรงใน "พระราชพิธีสิบสองเดือน" ว่า
"...เห็นว่าพระบรมวงศานุวงศ์ซึ่งมิได้ทรงผนวช แต่มิได้ช่วยราชการแผ่นดินอย่างหนึ่งอย่างใด และที่ซ้ำประพฤติความชั่วให้เป็นที่เสื่อมเสียพระเกียรติยศ เช่นพระองค์เจ้าลำยอง ก็เห็นแต่สูบฝิ่นอยู่กับวังก็ยังได้รับพระราชทานเบี้ยหวัดถึง ๕ ชั่ง และเงินขึ้น ซึ่งเดี๋ยวนี้เรียกว่าเงินกลางปี ก็ยังคงได้ไม่ได้ลดทอนอันใด นี่เป็นตัวอย่างว่าไม่เป็นแต่ไม่ได้ช่วยราชการ ซ้ำประพฤติความชั่วด้วย ที่ไม่ได้ช่วยราชการอยู่เฉยๆ เปล่าๆ เช่นเจ้าวังหน้า มีพระองค์ทัดทรงเป็นต้น ก็มีเป็นอันมาก..."
พระเจ้าราชวรวงศ์เธอ พระองค์เจ้าทัดทรง สิ้นพระชนม์ในรัชกาลที่ 5 เมื่อวันจันทร์ที่ 15 มิถุนายน พ.ศ. 2428 พระชันษา 70 ปี พระราชทานเพลิงพระศพ ณ พระเมรุ วัดอรุณราชวรารามราชวรมหาวิหาร เมื่อวันอาทิตย์ที่ 28 มิถุนายน พ.ศ. 2428
เค็นโซ ซูซูกิ

เค็นโซ ซูซูกิ  เป็นนักมวยปล้ำอาชีพชาวญี่ปุ่น เคยปล้ำให้กับสมาคม New Japan Pro Wrestling (NJPW) และ World Wrestling Entertainment (WWE) ในสหรัฐอเมริกา อดีตแชมป์ WWE Tag Team Championship 1สมัย ปี 2010 ได้ปล้ำให้สมาคม All Japan Pro Wrestling (AJPW) ภายใต้ชื่อ เค็นโซ (Kenso) เป็นแชมป์ World Tag Team Champion 1สมัย และแชมป์ Gaora TV Champion 1 สมัย
จอน ไฮเดนไรช์

จอน ไฮเดนไรช์ (Jon Heidenreich) เกิด 28 มิถุนายน ค.ศ. 1969 เป็นอดีตนักมวยปล้ำอาชีพชาวอเมริกัน ปล้ำให้กับ World Wrestling Entertainment (WWE) ตั้งแต่ปี 2003 ถึง 2006 อดีตแชมป์ WWE Tag Team Championship 1สมัยร่วมกับ Road Warrior Animal ในฐานะสมาชิกใหม่ของ Legion of Doom ก่อนจะไปปล้ำค่ายอิสระในปี 2006
อาฟเตอร์ ยู

บริษัท อาฟเตอร์ ยู จำกัด (มหาชน) เป็นบริษัทดำเนินธุรกิจจำหน่ายขนมหวาน ดำเนินงานธุรกิจร้านขนมหวาน ภายใต้ชื่อ "ร้านอาฟเตอร์ ยู" และ "ร้านเมโกริ" และทำธุรกิจบริการจัดงานนอกสถานที่และการรับจ้างผลิต ก่อตั้งขึ้นเมื่อวันที่ 19 กรกฎาคม พ.ศ. 2548 ในนาม บริษัท ซีมันช์ จำกัด โดยครอบครัวกนกวัฒนาวรรณ ต. สุวรรณและเครือญาติ และเปิดร้านอาฟเตอร์ ยู สาขาแรกที่ เจ-อเวนิว ทองหล่อ เมื่อวันที่ 1 ตุลาคม พ.ศ. 2550 มีเมนูอาหารสร้างชื่อคือ Shibuya honey toast จากนั้นเปลี่ยนชื่อมาเป็นบริษัท อาฟเตอร์ ยู จำกัด เพื่อให้สอดคล้องกับตราสินค้า แล้วมีการขยายสาขา เปิดสาขา 2 ในปี 2552 ที่สาขาลา วิลล่า พหลโยธิน จนในปัจจุบันมี 34 สาขา (ข้อมูล ธันวาคม 2561) และมีโรงงานผลิตที่ ตั้งอยู่ในนิคมอุตสาหกรรม จังหวัดสมุทรสาคร ปัจจุบันมีสาขาในต่างประเทศ ฮ่องกง เมื่อปี 2565 ประเทศกัมพูชา เมื่อปี 2567 
บริษัทได้เข้าจดทะเบียนในตลาดหลักทรัพย์แห่งประเทศไทย ตั้งแต่วันที่ 23 ธันวาคม พ.ศ. 2559 เข้าซื้อขายในตลาดหลักทรัพย์ เอ็ม เอ ไอ เป็นวันแรก จำนวน 165 ล้านหุ้น เปิดตลาดที่ 11.50 บาท จากราคา IPO ที่ 4.50 บาท และปิดที่ 13.50 เพิ่มขึ้น 9 บาท (+200%) มูลค่าซื้อขายอยู่ที่ 3,431 ล้านบาท จากข้อมูลวันที่ 11 ตุลาคม พ.ศ. 2560 มีมูลค่าหลักทรัพย์ตามราคาตลาด 7,748.42 ล้านบาท
บริษัท อาฟเตอร์ ยู จำกัด (มหาชน) มีบริษัทย่อย 1 บริษัท คือ บริษัทออรั่ม แอนด์ ออรั่ม จำกัด โดยมีหุ้นร้อยละ 100.00
หินรูปเนื้อ

หินรูปเนื้อ  เป็นชื่อหินก้อนหนึ่งซึ่งสลักเป็นรูปหมูสามชั้น ทำขึ้นในราชวงศ์ชิงจากหินแจสเพอร์ที่มีชั้นต่าง ๆ ก่อทับกันขึ้นตามธรรมชาติในห้วงเวลาหลายปี แต่ละชั้นมีสีสันต่างกันไป เมื่อแกะสลัก หินได้รับการย้อมสีให้เหมือนหมูสามชั้นจริง ๆ
หินสูง 5.73 เซนติเมตร กว้าง 6.6 เซนติเมตร และหนา 5.3 เซนติเมตร
ปัจจุบัน หินนี้จัดแสดงอยู่ที่พิพิธภัณฑ์พระราชวังแห่งชาติในไทเป ไต้หวัน แม้ในทางประวัติศาสตร์ศิลปะจะมีคุณค่าเพียงระดับกลาง แต่กลับได้รับความสนใจเข้าเยี่ยมชมสูงและมีชื่อเสียงมาก ทั้งได้รับการเรียกขานว่า เป็น "งานชิ้นเอกอันเลื่องชื่อที่สุด" ของพิพิธภัณฑ์ และจัดเข้ากลุ่มกับผลงานอีกสองชิ้น คือ ผักกาดขาวหยก (翠玉白菜) กับหม้อเหมากง (毛公鼎) รวมกันเป็น "ไตรรัตน์" (三宝) ประจำพิพิธภัณฑ์แห่งนี้ อนึ่ง สาธารณชนยังลงคะแนนให้หินนี้เป็นวัตถุยอดสำคัญในบรรดาสิ่งของของพิพิธภัณฑ์ด้วย
รีการ์ดู ลูกาเรลลี

รีการ์ดู ซามูเอล ลูกาเรลลี ซังตุส จี โซซา (เกิดวันที่ 14 กุมภาพันธ์ พ.ศ. 2535 ที่กงตาเฌย์ ประเทศบราซิล) เป็นสมาชิกคนหนึ่งของทีมชาติบราซิล และสโมสรวอลเลย์บอลบราซิล เซซีเซาเปาลู ได้รับเหรียญเงินในการแข่งขันชิงแชมป์โลก 2014 และวอลเลย์บอลเวิลด์ลีก (2013, 2014)
ผลงานในระดับอาชีพ.
สโมสร.
ในปี ค.ศ. 2013 ลูกาเรลลีเซ็นสัญญากับเซซีเซาเปาลู
ทีมชาติ.
ในปี ค.ศ. 2013 ลูกาเรลลีรับรางวัลสามเหรียญกับทีมชาติของเขา ได้แก่ เหรียญทองจากวอลเลย์บอลชายเวิลด์แกรนด์แชมป์เปี้ยนคัพ 2013 ที่ประเทศญี่ปุ่น, เหรียญเงินจากเวิลด์ลีก และวอลเลย์บอลชิงแชมป์อเมริกาใต้ เขาได้รับรางวัลตัวตบหัวเสายอดเยี่ยม (ร่วมกับอีวาน ไซเซฟ) ในการแข่งขันเวิลด์ลีก ในปี ค.ศ. 2014 เขาเป็นหนึ่งในผู้เล่นหลักในทีมบราซิลที่ทำให้ทีมบราซิลได้รับเหรียญเงินในเวิลด์ลีก 2014 ที่ฟลอเรนซ์ ประเทศอิตาลี หลังจากที่พ่ายแพ้ในนัดสุดท้ายกับทีมสหรัฐอเมริกา ในวันที่ 21 กันยายน ค.ศ. 2014 แพ้ไปในนัดสุดท้ายกับโปแลนด์และได้รับเหรียญเงิน นอกจากนี้เขายังได้รับรางวัลตัวตบหัวเสายอดเยี่ยมร่วมกับเพื่อนร่วมทีม มูรีลู เองดริส
มงคล ทศไกร

มงคล ทศไกร เป็นอดีตนักฟุตบอลอาชีพชาวไทย ในตำแหน่งกองหน้าและปีกขวา โดยมงคลลงเล่นให้กับราชประชา ในไทยลีก 3 เป็นสโมสรสุดท้าย
ประวัติ.
มงคล ทศไกร (ชื่อเล่น: เย็น) เกิดเมื่อวันที่ 9 พฤษภาคม ค.ศ. 1987 ที่อำเภอบ้านไผ่ จังหวัดขอนแก่น เป็นบุตรชายของนายบุญเรือง และนางยุติศิลป์ ทศไกร แต่มาเติบโตใช้ชีวิตและจบการศึกษาที่จังหวัดอ่างทอง เริ่มต้นชีวิตการเป็นนักฟุตบอลด้วยอายุ 20 ปี จากการเข้าไปคัดตัวกับธนาคารกรุงไทย ได้ค่าตัวเพียงวันละ 200 บาท ซึ่งไม่พอกับค่าใช้จ่ายในชีวิตประจำวัน ระหว่างที่รอการตอบรับจากสโมสรนาน 2 เดือน ทำให้มงคลต้องหางานทำ เป็นพนักงานคัดแยกสารเคมีในโรงงานผลิตเครื่องสำอางแห่งหนึ่งย่านสุทธิสาร ได้ค่าแรงวันละ 205 บาท โดยแบ่งให้พ่อและแม่ที่ขอนแก่นครึ่งหนึ่ง เจ้าตัวใช้เพียงวันละ 100 บาทเท่านั้น ขณะที่ทำงานโรงงานอยู่ราว 1 เดือนนั้น มงคลคิดว่าชีวิตตัวเองคงตัดขาดจากฟุตบอลไปแล้ว ซึ่งแท้ที่จริงแล้ว "โค้ชแต๊ก" อรรถพล บุษปาคม หัวหน้าผู้ฝึกสอนต้องการเรียกตัวไปติดสโมสร แต่ไม่ทราบว่าจะติดต่อได้อย่างไร จนกระทั่งมงคลได้พูดคุยโทรศัพท์กับ อนาวิน จูจีน ซึ่งเป็นเพื่อนสนิท และเป็นผู้เล่นของธนาคารกรุงไทยด้วย จึงทราบว่าทางธนาคารกรุงไทยต้องการตัว โดยจะได้ค่าตัววันละ 250 บาท และเงินเดือนอีก 4,000 บาท อนาวินยื่นคำขาดว่าหากไม่กลับมาเล่นฟุตบอล ก็ตัดขาดความเป็นเพื่อนกันได้เลย จึงทำให้มงคลได้เล่นให้กับธนาคารกรุงไทย
มงคลได้ย้ายเข้าสังกัดอาร์มี่ ยูไนเต็ด จากการจับใบแดงเข้ารับการเกณฑ์ทหาร จึงทำให้อยู่ในสังกัดนี้และสร้างชื่อเสียงขึ้นมา
มงคล ทศไกร เป็นที่รู้จักกันอย่างกว้างขวางในการแข่งขันรายการเอเอฟเอฟ ซูซูกิ คัพ 2014 ที่ไทยได้แชมป์ ในรอบแบ่งกลุ่มนัดแรกที่ไทยพบกับ สิงคโปร์ ที่สนามกีฬาแห่งชาติสิงคโปร์ มงคลเป็นผู้ยิงประตูแรกให้ไทยในนาทีที่ 8 ผลการแข่งขันไทยเป็นฝ่ายชนะสิงคโปร์ไปได้ 1–2 ประตู
ในการแข่งขันรายการฟุตบอลชิงถ้วยพระราชทานคิงส์คัพ ครั้งที่ 43 เมื่อเดือนกุมภาพันธ์ ค.ศ. 2015 มงคลเป็นผู้ยิงประตูแรกให้ไทยได้ในนาทีที่ 27 ที่ไทยพบกับ ฮอนดูรัส ที่สนามกีฬาเฉลิมพระเกียรติ 80 พรรษา จังหวัดนครราชสีมา ซึ่งเป็นการแข่งขันรายการนี้นัดแรกของทั้งสองทีม นับเป็นประตูที่ไทยตีเสมอฮอนดูรัส 1–1 ก่อนที่ผลการแข่งขันจะจบลงที่ไทยเป็นฝ่ายเอาชนะไปได้ 3–1
ในการแข่งขันฟุตบอลโลก 2018 รอบคัดเลือก โซนเอเชีย ในวันที่ 8 กันยายน ค.ศ. 2015 ที่ไทยพบกับ อิรัก มงคลเป็นผู้ยิงประตูในนาทีที่ 83 ซึ่งเป็นประตูสำคัญที่ทำให้ไทยตีเสมอ 2–2 ที่ราชมังคลากีฬาสถาน
ชีวิตส่วนตัว มงคล ทศไกร คบหาดูใจกับแฟนสาว กมลา การสมศีล (ชื่อเล่น: ชมพู่) มานานกว่า 5 ปี ทั้งคู่เข้าพิธีสมรสกันในเดือนพฤษภาคม ค.ศ. 2015
พังก์โกส์ป็อป 3

พังก์โกส์ป็อป 3  เป็นอัลบั้มรวมเพลงลำดับที่ 10 ในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ และอัลบั้มนี้เป็นอัลบั้ม "พังก์โกส์ป็อป" ลำดับที่ 3 ออกจำหน่ายเมื่อวันที่ 2 พฤศจิกายน พ.ศ. 2553 
รายชื่อเพลง.
รายชื่อเพลงและศิลปินที่ได้รับการยืนยันออกเผยแพร่เมื่อวันที่ 25 สิงหาคม พ.ศ. 2553 โดยอัลเทอร์เนทีฟเพรส
ฉบับญี่ปุ่น.
ฉบับญี่ปุ่นจะมีเพลงโบนัสเพิ่มขึ้นมา ดังนี้
พังก์โกส์ป็อป

พังก์โกส์ป็อป  เป็นอัลบั้มรวมเพลงในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์จากเพลงป็อปโดยวงดนตรีร็อก อัลบั้มนี้ออกจำหน่ายเมื่อวันที่ 3 เมษายน พ.ศ. 2545 ความสำเร็จของอัลบั้มนี้ทำให้เฟียร์เลสเรเคิดส์ได้ออกอัลบั้มคัฟเวอร์เพลงป็อปมาอีกหลายอัลบั้ม
ปลาไหลกัลเปอร์

ปลาไหลกัลเปอร์  เป็นวงศ์และสกุลของปลาทะเลน้ำลึกวงศ์หนึ่ง ใช้ชื่อวงศ์ว่า Saccopharyngidae (มาจากภาษาละติน "saccus" หมายถึง "ถุง" และภาษากรีก φάρυγξ, หมายถึง "คอหอย")
ปลาไหลกัลเปอร์ เป็นปลาที่มีลำตัวเรียวยาวคล้ายปลาไหล ลำตัวไม่มีเกล็ด มีลักษณะเด่น คือ มีปากกว้างใหญ่ มีส่วนหัวที่ใหญ่กว่า 1 ใน 4 ของลำตัว ภายในปากมีฟันที่แหลมคมเต็มไปหมด มีหางยาวและไวต่อความรู้สึก ดวงตามีขนาดเล็ก
มีลำตัวทั่วไปสีดำ และยาวได้เต็มที่ประมาณ 2 เมตร (6.5 ฟุต) พบได้ในระดับความลึก 1,800 เมตร (6,000 ฟุต) เป็นปลาที่เหมือนกับปลาใต้ทะเลลึกทั่วไป คือ กินอาหารได้หลากหลายชนิดไม่เลือก เนื่องจากเป็นสถานที่ ๆ อาหารหายาก ซึ่งด้วยปากที่กว้างใหญ่เช่นนี้ทำให้สามารถกินอาหารที่มีขนาดใหญ่กว่าตัวได้
การจำแนก.
มีเพียงสกุลเดียว คือ "Saccopharynx" แบ่งออกได้เป็น 10 ชนิด
ฤดูพายุเฮอริเคนแอตแลนติก พ.ศ. 2558

ฤดูพายุเฮอริเคนแอตแลนติก พ.ศ. 2558 คือช่วงของฤดูกาลในอดีต ที่เคยมีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน เหล่านี้วันตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา โดยฤดูกาลนี้มีพายุเกิดขึ้นน้อยกว่าค่าเฉลี่ย
พายุ.
พายุโซนร้อนอันนา.
! ระยะเวลา
! ความรุนแรง
ระหว่างเขตแดนของรัฐนอร์ทและเซาท์แคโรไลนา อันนา ได้ทำให้มีปริมาณน้ำฝนสะสมอยู่ในระดับปานกลาง มากสุดที่ 6.7 นิ้ว (170 มิลลิเมตร) ในคิงส์ตัน, นอร์ทแคโรไลนา เกิดน้ำท่วมในถนนขนาดเล็กในเมืองและเกิดการการกัดเซาะชายฝั่งชายหาดของทั้งสองรัฐที่ประมาณ 0.61-1.22 เมตร (2-4 ฟุต) ซึ่งพลังลมจากพายุโซนร้อนถูกจำกัดอยู่ในพื้นที่ชายทะเล ด้วยความเร็วลมกระโชก 100 กิโลเมตรต่อชั่วโมง (62 ไมล์ต่อชั่วโมง) จากการสังเกตการณ์ที่เซาท์พอร์ท, นอร์ทแคโรไลนา และเมื่อพายุขึ้นฝั่ง มันกลายเป็นพายุหมุนเขตร้อนที่เก่าแก่ที่สุดที่ถูกบันทึกว่าโจมตีสหรัฐอเมริกา
พายุโซนร้อนบิลล์.
! ระยะเวลา
! ความรุนแรง
พายุโซนร้อนคลอเดตต์.
! ระยะเวลา
! ความรุนแรง
ในช่วงต้นเดือนกรกฎาคม แนวร่องคลื่นสั้นได้ฝังตัวอยู่ในลมตะวันตกที่พัดผ่านสหรัฐอเมริกา
พายุเฮอริเคนแดนนี.
! ระยะเวลา
! ความรุนแรง
พายุโซนร้อนเอริกา.
! ระยะเวลา
! ความรุนแรง
พายุเฮอริเคนเฟรด.
! ระยะเวลา
! ความรุนแรง
พายุโซนร้อนเกรซ.
! ระยะเวลา
! ความรุนแรง
พายุโซนร้อนเฮนรี.
! ระยะเวลา
! ความรุนแรง
พายุดีเปรสชันเขตร้อนเก้า.
! ระยะเวลา
! ความรุนแรง
พายุโซนร้อนไอดา.
! ระยะเวลา
! ความรุนแรง
พายุเฮอริเคนวาคีน.
! ระยะเวลา
! ความรุนแรง
พายุโซนร้อนเคต.
! ระยะเวลา
! ความรุนแรง
รายชื่อพายุ.
รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2558 หากมีชื่อที่ถูกปลด จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2559 และชื่อที่ไม่ได้ถูกปลดจากรายการนี้จะถูกนำกลับมาใช้อีกครั้งในปี พ.ศ. 2564 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2552
ผลกระทบ.
ตารางนี้แสดงพายุทั้งหมดที่ก่อตัวในปี พ.ศ. 2558 ซึ่งรวมระยะเวลาการก่อตัว, ชื่อ, บนบก–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2015
เต่าริดลีย์

เต่าริดลีย์  เป็นสกุลของสัตว์เลื้อยคลานทางทะเลจำพวกเต่าสกุลหนึ่ง ใช้ชื่อว่า "Lepidochelys" ในวงศ์เต่าทะเล (Cheloniidae)
เต่าริดลีย์ มีความยาวของกระดอง 70 เซนติเมตร จัดเป็นเต่าทะเลขนาดเล็ก และเป็นเต่าทะเลเพียงสกุลเดียวที่มีพฤติกรรมวางไข่ในเวลากลางวันด้วย ส่วนการวางไข่ในเวลากลางคืนมีปรากฏการณ์พิเศษ โดยเฉพาะที่ชายฝั่งมหาสมุทรแปซิฟิกของคอสตาริกา ในคืนข้างแรมที่น้ำขึ้นสูงสุด เต่าริดลีย์จะมารวมตัวกันวางไข่เป็นจำนวนมากได้ถึง 400,000 ตัว ภายในเวลา 6 วัน ในอัตราเฉลี่ยนาทีละ 5,000 ตัว ทั้งไปและมา ถึงขนาดที่ชายหาดเต็มไปด้วยเต่าจนต้องปีนป่ายบนหลังตัวอื่น คิดเป็นประชากรเต่าริดลีย์ 1 ใน 4 โลก ซึ่งการรวมตัวกันวางไข่มากถึงขนาดนี้เรียกว่า ""อารีบาดา" (Arribada)"
ชื่อ "ริดลีย์" มาจาก อาร์ชีย์ คารร์ นักอนุรักษ์และนักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน เป็นผู้เรียกขาน โดยอธิบายว่าเป็นศัพท์ที่ใช้เรียกทั่วไปในแถบฟลอริดา
เต่าริดลีย์ จำแนกออกได้เป็น 2 ชนิด คือ
พังก์โกส์ป็อป 2

พังก์โกส์ป็อป 2  เป็นอัลบั้มรวมเพลงลำดับที่ 8 ในซีรีส์อัลบั้มเพลงคัฟเวอร์ "พังก์โกส์..." และเป็นอัลบั้ม "พังก์โกส์ป็อป" ลำดับที่ 2 สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ ออกจำหน่ายเมื่อวันที่ 9 มีนาคม พ.ศ. 2552 ในสหราชอาณาจักร และต่อมาในวันที่ 10 มีนาคม พ.ศ. 2552 ในสหรัฐอเมริกา อัลบั้มนี้เปิดตัวในชาร์ต"บิลบอร์ด" 200ในอันดับที่ 15 และมียอดจำหน่าย 21,000 ชุดในสัปดาห์แรก
รายชื่อเพลง.
รายชื่อเพลงออกเผยแพร่ครั้งแรกเมื่อวันที่ 17 ธันวาคม พ.ศ. 2551 โดยแสดงให้เห็นว่าศิลปินใดที่จะปรากฏในอัลบั้มนี้ ต่อมาในวันที่ 8 มกราคม พ.ศ. 2552 รายชื่อเพลงอย่างเป็นทางการก็ได้ออกเผยแพร่
พรรคประชาธรรม (พ.ศ. 2517)

พรรคประชาธรรม พรรคการเมืองที่จดทะเบียนตาม พระราชบัญญัติพรรคการเมือง พ.ศ. 2517 เป็นลำดับที่ 11/2517 โดยยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 19 พฤศจิกายน 2517 มีไชยศิริ เรืองกาญจนเศรษฐ์ เป็นหัวหน้าพรรค และมีนิพนธ์ วิสิษฐยุทธศาสตร์ เป็นเลขาธิการพรรค
การเลือกตั้ง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคประชาธรรมได้ ส.ส. ทั้งสิ้น 6 คน ได้แก่ นายสุระ ชัยวิรัตนะ (จังหวัดชัยภูมิ) นายองอาจ ตั้งสถิตชัย นายมนูญ สันติวงศ์ (จังหวัดนครราชสีมา) นายบุญเกิด นาคดี นายสมัคร เจริญรัตน์ (จังหวัดสุรินทร์) และนายไชยศิริ เรืองกาญจนเศรษฐ์ (จังหวัดอุบลราชธานี)
หลังการเลือกตั้งดังกล่าว พรรคประชาธรรมได้เข้าร่วมรัฐบาลของหม่อมราชวงศ์คึกฤทธิ์ ปราโมช โดยนายไชยศิริ เรืองกาญจนเศรษฐ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในการปรับคณะรัฐมนตรี เมื่อปี พ.ศ. 2519
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
โยชิอากิ ทังยามะ

โยชิอากิ ทังยามะ (6 มีนาคม ค.ศ. 1980 –) เป็นอดีตนักกีฬาวอลเลย์บอลชายชาวญี่ปุ่น เกิดที่โอซากะ จังหวัดโอซากะ ผู้ซึ่งทำหน้าที่ในตำแหน่งมือเซ็ต และมีพี่สาวเป็นนักวอลเลย์บอลชื่อมิซาโอะ ทังยามะ
ประวัติ.
โยชิอากิ ทังยามะ มีบิดาเป็นผู้ฝึกสอนวอลเลย์บอล เขาเริ่มเล่นกีฬาวอลเลย์บอลตั้งแต่เมื่อครั้งเป็นนักเรียนชั้นมัธยมศึกษาปีที่ 1 ภายใต้อิทธิพลของพี่สาวที่มีอยู่ 2 คน หลังจากเข้าศึกษาที่โรงเรียนมัธยมอูเอโนมิยะ เขาก็ได้ทำหน้าที่ในตำแหน่งมือเซ็ต ส่วนในปี ค.ศ. 1997 เมื่อครั้งที่เป็นนักศึกษาชั้นปีที่สาม เขาก็ได้เข้าแข่งขันในรายการอินเตอร์ไฮและเทศกาลกีฬาแห่งชาติ ในปี ค.ศ. 1998 เขาได้เข้าศึกษาต่อ ณ มหาวิทยาลัยคิงกิ ซึ่งต่อมาในปี ค.ศ. 1999 เมื่อครั้งเป็นนักศึกษาชั้นปีที่สอง เขาได้มีโอกาสร่วมทีมกับซาโตรุ มาเอดะ เป็นครั้งแรก
เดือนเมษายน ค.ศ. 2002 เขาได้เข้าร่วมทีมกับเจที ธันเดอร์ ซึ่งเป็นทีมของบริษัท เจแปนโทแบคโค จำกัด โดยได้ทำหน้าที่ในตำแหน่งมือเซ็ตร่วมกับมิตสึอากิ อูเตนะ ในปี ค.ศ. 2007 เขาได้รับเลือกให้เป็นผู้เล่นทรงคุณค่าในการแข่งขันนานาชาติรำลึกปลาโตนอฟครั้งที่ 2 และได้อำลาจากการแข่งขันในเดือนพฤษภาคม ค.ศ. 2010
ในปี ค.ศ. 2010 ทังยามะได้ทำหน้าที่เป็นผู้จัดการทีมเจที ส่วนในปี ค.ศ. 2012 เขาซึ่งมีใบอนุญาตที่ได้รับการจดทะเบียนการเป็นหัวหน้าผู้ฝึกสอนทีมลีก ได้ทำการแต่งตั้งยูกิโตะ โทกูโมโตะ ที่ไม่ได้ใบอนุญาตสำหรับทีมชุดใหญ่จากสมาคมกีฬาแห่งประเทศญี่ปุ่นเข้ารักษาการ และในเดือนกรกฎาคม ค.ศ. 2013 เขาได้รับการแต่งตั้งให้เป็นผู้ฝึกสอนทีมวอลเลย์บอลหญิงเจที มาร์เวลลัส
อมร แนวมาลี

พลอากาศเอก อมร แนวมาลี (16 กันยายน พ.ศ. 2480 -) เป็นกรรมการกฤษฎีกา เป็นอดีตผู้บัญชาการทหารอากาศของประเทศไทย และอดีต สมาชิกวุฒิสภาไทยแบบแต่งตั้ง
ประวัติ.
พล.อ.อ. อมร เกิดเมื่อวันที่ 16 กันยายน พ.ศ. 2480 เป็นบุตรชายของพล.อ. เล็ก แนวมาลีกับนางถวิล แนวมาลี สมรสกับคุณหญิงวาสนา แนวมาลีมีบุตร-ธิดาด้วยกัน 2 คน คือนางนฤวร รมยะนันท์และนายรวิน แนวมาลี
ครอบครัวศักดิ์สิทธิ์

ในศาสนาคริสต์ ครอบครัวศักดิ์สิทธิ์ หรือ พระวิสุทธิวงศ์  ประกอบด้วยพระกุมารเยซู พระนางมารีย์พรหมจารี และนักบุญโยเซฟ
ประวัติ.
ในคัมภีร์ไบเบิลไม่ปรากฏเรื่องราวของโยเซฟในช่วงที่พระเยซูเจริญวัยแล้ว จึงสันนิษฐานว่าเขาเสียชีวิตไปก่อนตั้งแต่พระเยซูยังทรงพระเยาว์ เหตุการณ์สำคัญที่บุคคลทั้งสามอยู่ด้วยกันพร้อมหน้าได้แก่
วันฉลอง.
การฉลองครอบครัวศักดิ์สิทธิ์เกิดขึ้นครั้งแรกในคริสตจักรคอปติกออร์ทอดอกซ์ ต่อมาได้แพร่หลายในศาสนาคริสต์ตะวันตกมาตั้งแต่คริสต์ศตวรรษที่ 17 แต่ยังไม่ได้รับรองอย่างเป็นทางการจนกระทั่ง ค.ศ. 1921 สมเด็จพระสันตะปาปาเบเนดิกต์ที่ 15 ทรงกำหนดวันฉลองครอบครัวศักดิ์สิทธิ์ตรงกับวันอาทิตย์หลังวันสมโภชพระคริสต์แสดงองค์ (คือวันอาทิตย์ระหว่างวันที่ 7-13 มกราคม) ต่อมาในปี ค.ศ. 1969 จึงย้ายมาเป็นวันอาทิตย์หลังวันคริสต์มาส ในกรณีที่ไม่มีวันอาทิตย์ในสัปดาห์สุดท้ายของเดือนธันวาคมนั้น ก็ให้ถือเอาวันที่ 30 ธันวาคมเป็นวันฉลองครอบครัวศักดิ์สิทธิ์แทน จนถึงทุกวันนี้
เทวี

เทวี  หมายถึง เทวดาผู้หญิง เทวีบางองค์เชื่อว่าเกี่ยวข้องกับปรากฏการณ์ต่าง ๆ เช่น โลก ความอุดมสมบูรณ์ ความเป็นแม่ เป็นต้น
ลัทธิศาสนาที่บูชาเทวีเป็นหลัก เช่น ลัทธิศักติในศาสนาฮินดู พระนางตาราในศาสนาพุทธแบบทิเบต เป็นต้น
เล็ก แนวมาลี

พลเอก เล็ก แนวมาลี อดีตรองนายกรัฐมนตรี อดีตรัฐมนตรีว่าการกระทรวงกลาโหม อดีตรัฐมนตรีว่าการกระทรวงมหาดไทย และอดีตสมาชิกวุฒิสภาไทย
ประวัติ.
พล.อ. เล็ก แนวมาลี สมรสกับนางถวิล แนวมาลี มีบุตรคือพลอากาศเอก อมร แนวมาลี
งานการเมือง.
พล.อ. เล็ก แนวมาลี ได้รับการแต่งตั้งเป็นรัฐมนตรีครั้งแรกในรัฐบาลนายธานินทร์ กรัยวิเชียรเมื่อวันที่ 22 ตุลาคม พ.ศ. 2519 ได้รับการแต่งตั้งเป็นรัฐมนตรีช่วยว่าการกระทรวงกลาโหมในคณะรัฐมนตรีไทย คณะที่ 39 และพ้นจากตำแหน่งไปหลังการรัฐประหารของพล.ร.อ. สงัด ชลออยู่ ต่อมาเมื่อวันที่ 12 พฤศจิกายน พ.ศ. 2520 ก็ได้รับการแต่งตั้งเป็นรัฐมนตรีว่าการกระทรวงกลาโหมในคณะรัฐมนตรีไทย คณะที่ 40 รัฐบาลของพล.อ. เกรียงศักดิ์ ชมะนันทน์ เมื่อวันที่ 11 สิงหาคม พ.ศ. 2521 ได้มีการปรับย้ายไปเป็นรัฐมนตรีว่าการกระทรวงมหาดไทย และดำรงตำแหน่งเรื่อยมาในคณะรัฐมนตรีไทย คณะที่ 41 และได้รับการแต่งตั้งเป็นรองนายกรัฐมนตรี เมื่อวันที่ 11 กุมภาพันธ์ พ.ศ. 2523 หลังการลงมติอภิปรายไม่ไว้วางใจเพียงวันเดียว และพ้นจากตำแหน่งไปเมื่อวันที่ 3 มีนาคม พ.ศ. 2523 หลังจากที่พล.อ. เกรียงศักดิ์ ชมะนันทน์ลาออก
พล.อ. เล็ก แนวมาลี เคยร่วมก่อตั้งพรรคการเมืองกับ พล.อ. เกรียงศักดิ์ ชมะนันทน์ ในปี พ.ศ. 2525 และได้รับตำแหน่งที่ปรึกษาพรรคชาติประชาธิปไตย
เครื่องราชอิสริยาภรณ์.
พลเอก เล็ก แนวมาลี ได้รับพระราชทานเครื่องราชอิสริยาภรณ์ ดังนี้
วุฒิสภาไทย ชุดที่ 1

วุฒิสภาไทยชุดที่ 1 (24 พฤษภาคม พ.ศ. 2489 – 29 พฤศจิกายน พ.ศ. 2490) หรือรู้จักกันในชื่อ พฤฒสภา พ.ศ. 2489 ประกอบด้วยสมาชิกจำนวน 80 ท่าน มีอายุคราวละ 6 ปีในวาระเริ่มแรกให้สมาชิกสภาผู้แทนราษฎรที่อยู่ในตำแหน่งในวันสุดท้ายก่อนใช้รัฐธรรมนูญแห่งราชอาณาจักรไทย พุทธศักราช 2489 เป็นผู้เลือก และได้มีการเลือกตั้งสมาชิกพฤฒสภา เมื่อวันที่ 24 พฤษภาคม พ.ศ. 2489 และสมาชิกชุดนี้สิ้นสุดลงเพราะมีรัฐประหาร เมื่อวันที่ 8 พฤศจิกายน พ.ศ. 2490
รายนามสมาชิกพฤฒสภา.
สมาชิกพฤฒสภาในขณะนั้น สามารถสังกัดกลุ่มหรือพรรคการเมืองได้ โดยมีดังนี้
จิ่วถู

จิ่วถู  แปลตามตัวว่า สาวกสุรา เป็นนักเขียนนิยายอิงประวัติศาสตร์ ชาวจีนเชื้อสายมองโกเลีย
ประวัติ.
เกิดเมื่อปีค.ศ. 1974 (ตรงกับ พ.ศ. 2517 ตามปฏิทินไทยในสมัยนั้น) ที่เมืองชื่อเฟิง ซึ่งอยู่ทางตะวันออกของเขตปกครองตนเองมองโกเลียใน ประเทศจีน
จิ่วถูสำเร็จการศึกษาจากมหาวิทยาลัยตงหนันภาควิชาวิศวกรรมไฟฟ้า เคยทำงานติดตั้งและซ่อมบำรุงพลังงานไฟฟ้าหลายปี เหยียบย่ำไปในและนอกกำแพงเมืองจีน จดบันทึกสิ่งที่ได้ยิน ได้เห็น และได้คิดเอาไว้จนกลายเป็นวัตถุดิบในการเขียนนวนิยาย
ปัจจุบัน จิ่วถูพำนักที่เมืองเมลเบิร์น ประเทศออสเตรเลีย
ผลงาน.
จิ่วถู นิยาย อันได้แก่
ผลงานแนวอื่นที่ได้รับรางวัล
คำวิจารณ์.
จุดประกายงานเขียนนิยายอิงประวัติศาสตร์ขึ้นในจีนแผ่นดินใหญ่ จนมีนักเขียนอื่นเขียนตามเป็นจำนวนมาก โดยเฉพาะเรื่อง "ยุทธการล่าบัลลังก์" ตอนแรกนำลงในเว็บไซต์ก่อน ต่อมาค่อยจัดพิมพ์เป็นรูปเล่มทั้งที่จีนแผ่นดินใหญ่และไต้หวัน
จิ่วถูได้รับรางวัลของสมาคมนักเขียนประเทศจีนจัดขึ้นถึงสองรางวัลซ้อน ได้แก่รางวัลสิบยอดนักเขียนดีเด่น และรางวัลสิบยอดผลงานยอดนิยมประจำปี ค.ศ.2007–2008 ทั้งได้รับการโหวตจากเว็บไซต์วรรณกรรม 17K ซึ่งมีสมาชิก 30 ล้านคน
โดยผลงาน ถือว่าเป็นยุทธนิยายแนวใหม่ของคอบทละครจีน
ทางแยกต่างระดับ

ทางแยกต่างระดับ  เป็นบริเวณทางแยกที่เป็นจุดตัดกันหรือเชื่อมกันของถนนตั้งแต่ 2 สายขึ้นไป มีการแยกระดับของถนนมากกว่าหนึ่งระดับขึ้นไป เพื่อเปิดโอกาสให้ทางอย่างน้อยหนึ่งสายสามารถวิ่งผ่านได้ตลอด โดยไม่ต้องข้ามผ่านการจราจรโดยตรง แตกต่างจากทางแยกมาตรฐานที่มีจุดตัดอยู่บนถนนในระดับเดียวกัน ทางแยกต่างระดับใช้กับทางหลวงที่มีการควบคุมการเข้าออก ทางพิเศษ หรือทางหลวงไม่จำกัดความเร็ว ตัดผ่านกับทางพิเศษด้วยกันหรือถนนระดับดิน
ทางแยกต่างระดับเต็มรูปแบบ.
ทางแยกต่างระดับรูปแบบสี่แยก.
รูปแบบโคลเวอร์ลีฟ.
ทางแยกต่างระดับรูปแบบโคลเวอร์ลีฟ เป็นทางแยกต่างระดับสำหรับสี่แยก 2 ระดับ ที่เกิดจากถนนสายหลักมาตัดกันโดยมีปริมาณรถที่มีความต้องการเลี้ยวมาก เหมาะสำหรับทางแยกในเขตชานเมือง หรือนอกเมืองที่มีปริมาณรถมาก และมักจะพบมากตามทางหลวงเก่า ในพื้นที่ชนบทและในเมืองที่มีความหนาแน่นของประชากรต่ำ
ช่องเลี้ยวขวาทั้งหมดมีทางลาดออกแบบเป็นห่วง (ถ้าขับรถฝั่งขวาจะเป็นช่องเลี้ยวซ้าย) ถ้าจะเลี้ยวขวา อันดับแรกผู้ขับขี่จะต้องขับข้ามหรือลอดใต้เส้นทางที่ต้องการจะไป แล้วเบี่ยงซ้ายไปยังทางลาดที่เลี้ยวโค้งไปประมาณ 270 องศา แล้วบรรจบกับเส้นทางหลักทางด้านขวา และลอดใต้หรือข้ามเส้นทางที่ขับผ่านมาแล้วในตอนแรก
ข้อดีหลักของทางแยกต่างระดับรูปแบบนี้ คือ ต้องการสะพานเพียงแห่งเดียว ซึ่งใช้เงินไม่สูงมากในการก่อสร้างตราบใดที่มีพื้นที่มาก และไม่จำเป็นต้องมีสัญญาณไฟจราจร และมีข้อเสีย คือ เกิดการพัวพันของรถที่เข้าออก ถ้าไม่ใช้ช่องทางรวมและกระจายรถ หรือการสร้างทางคู่ขนานช่วย และต้องใช้พื้นที่เขตทางมาก
บุญชู จันทรุเบกษา

พลอากาศเอก บุญชู จันทรุเบกษา (11 พฤศจิกายน พ.ศ. 2456 – 28 มกราคม พ.ศ. 2519) เป็นอดีตผู้บัญชาการทหารอากาศ ที่ครองตำแหน่งยาวนาวนานที่สุด และอดีตรัฐมนตรีช่วยว่าการกระทรวงกลาโหม ในรัฐบาลพจน์ สารสิน และรัฐบาลจอมพล ถนอม กิตติขจร
ประวัติ.
พล.อ.อ. บุญชู เกิดเมื่อวันที่ 11 พฤศจิกายน พ.ศ. 2456 สมรสกับ คุณหญิงอนงค์ จันทรุเบกษา มีบุตรชาย 1 คนคือ พล.อ.อ. ชนินทร์ จันทรุเบกษา อดีตผู้ว่าการท่าอากาศยานแห่งประเทศไทย มีบุตรสาว 5 คน คือ นางชนิดา จันทรุเบกษา นางอัชนี วิเศษกุล นางชื่นจิต ทัพพะรังสี นางพิศมัย จันทรุเบกษา และ นางอุไรรัช เชี่ยวสกุล
การศึกษา.
พล.อ.อ. บุญชู จบการศึกษาระดับมัธยมจาก โรงเรียนเทพศิรินทร์ จากนั้นจึงเข้าศึกษาต่อที่ โรงเรียนนายร้อยทหารบก เมื่อปี พ.ศ. 2476
การทำงาน.
พล.อ.อ. บุญชู รับพระราชทานยศ ร้อยตรี เมื่อวันที่ 10 กุมภาพันธ์ พ.ศ. 2477 ก่อนจะโอนย้ายมาเป็นทหารอากาศและรับพระราชทานยศ เรืออากาศตรี เมื่อวันที่ 1 ธันวาคม พ.ศ. 2479 และได้รับพระราชทานยศ พลอากาศเอก เมื่อวันที่ 1 มกราคม พ.ศ. 2501 
พล.อ.อ. บุญชู ได้ดำรงตำแหน่ง รองเสนาธิการทหารอากาศ เมื่อวันที่ 20 ธันวาคม พ.ศ. 2499 และได้ขึ้นเป็น เสนาธิการทหารอากาศ เมื่อวันที่ 19 กันยายน พ.ศ. 2500 ก่อนจะก้าวขึ้นเป็น ผู้บัญชาการทหารอากาศ เมื่อวันที่ 20 เมษายน พ.ศ. 2503 แทนที่ พล.อ.ท. เฉลิมเกียรติ วัฒนางกูร (ยศในขณะนั้น) ที่ถึงแก่อสัญกรรมจากเหตุการณ์เครื่องบินตก
งานการเมือง.
พล.อ.อ. บุญชู ได้รับโปรดเกล้าให้ดำรงตำแหน่งรัฐมนตรีช่วยว่าการกระทรวงกลาโหมในรัฐบาลพจน์ สารสิน เมื่อวันที่ 23 กันยายน พ.ศ. 2500 ต่อมาได้รับการโปรดเกล้าให้ดำรงตำแหน่งนี้อีกครั้งหนึ่งในรัฐบาลจอมพล ถนอม กิตติขจร เมื่อวันที่ 1 มกราคม พ.ศ. 2501 และ 18 ธันวาคม พ.ศ. 2515
การก่อตั้งโรงเรียนจันทรุเบกษาอนุสรณ์.
พล.อ.อ. บุญชู จันทรุเบกษา ได้มอบเงินทุนสมทบในการก่อสร้างอาคารเรียนหลังแรกให้กับโรงเรียนจันทรุเบกษาอนุสรณ์ในปี พ.ศ. 2508 เพื่อทำการเรียนการสอน ต่อมาได้ตั้งชื่อโรงเรียนว่า “โรงเรียนจันทรุเบกษาอนุสรณ์” เพื่อเป็นเกียรติแก่ พล.อ.อ. บุญชู จันทรุเบกษา สืบมา
บุญเกียรติ วงค์ษาแจ่ม

บุญยเกียรติ วงค์ษาแจ่ม (ชื่อเล่น: ตี๋ หรือ ภาค; เกิด 29 มิถุนายน พ.ศ. 2537) เป็นนักกีฬาฟุตบอลชาวไทย ปัจจุบันสังกัดสโมสรฟุตบอลอุทัยธานีในไทยลีก เป็นผู้เล่นในตำแหน่งผู้รักษาประตู
ประวัติ.
บุญยเกียรติ วงค์ษาแจ่ม เกิดเมื่อวันที่ 29 มิถุนายน พ.ศ. 2537 ที่จังหวัดลำพูน จบการศึกษาระดับมัธยมศึกษาจากโรงเรียนเมธีวุฒิกร จังหวัดลำพูน และกำลังศึกษาต่อระดับอุดมศึกษา มหาวิทยาลัยราชภัฏจันทรเกษม บุญยเกียรติเป็นคนที่มีความสามารถรอบด้านในสมัยเรียนชั้นมัธยมศึกษาเป็นทั้งนักฟุตบอลและคฑากรประจำโรงเรียน โดยเฉพาะด้านฟุตบอลนั้นมีความโดดเด่นมาก
อาชีพ.
บุญยเกียรติเคยแข่งขันกีฬาฟุตบอลในกีฬาแห่งชาติปี พ.ศ. 2556กับสโมสรฟุตบอลลำพูน วอร์ริเออร์
เขาเล่นให้กับสโมสรฟุตบอลสุพรรณบุรี ในปี พ.ศ. 2558 และต่อมาเล่นให้กับสโมสรฟุตบอลพีทีที ระยอง ในปี พ.ศ. 2559
เขาเล่นให้กับสโมสรฟุตบอลบีจี ปทุม ยูไนเต็ด ในปี พ.ศ. 2562 ด้วยสัญญา 1 ปี
นักแสดงตัวประกอบ เรื่อง “มนต์ตรา ฟ้าฟื้น”
ทีมชาติ.
เมื่อวันที่ 8 มีนาคม พ.ศ. 2567 บุญยเกียรติ วงค์ษาแจ่ม มีรายชื่อร่วมทีมชาติไทยชุดใหญ่ครั้งแรก โดย มาซาทาดะ อิชิอิ ประกาศรายชื่อ 23 นักฟุตบอลชุดฟุตบอลโลก 2026 รอบคัดเลือก โซนเอเชีย
รางวัล.
สโมรสร.
อุทัยธานี
กีฬาวอลเลย์บอลในโอลิมปิกฤดูร้อน 2016

การแข่งขันวอลเลย์บอลในโอลิมปิกฤดูร้อน 2016 เป็นการแข่งขันกีฬาวอลเลย์บอลในร่มที่จะจัดขึ้นในการแข่งขันกีฬาโอลิมปิกฤดูร้อน 2016 ที่เมืองรีโอเดจาเนโร ประเทศบราซิล จะจัดขึ้นระหว่างวันที่ 6 ถึงวันที่ 21 สิงหาคม ค.ศ. 2016 โดยการแข่งขันวอลเลย์บอลในร่มทำการแข่งขันที่ฌีนาซีอูดูมารากานังซิญญู และวอลเลย์บอลชาดหายจัดที่หาดกอปากาบานา
ประเภทการแข่งขัน.
ประเภทการแข่งขันแบ่งออกเป็น 4 ประเภทดังนี้
การคัดเลือก.
คณะกรรมการโอลิมปิกแห่งชาติได้กำหนดให้การแข่งขันวอลเลย์บอลประเภทในร่มทั้งชายและหญิงสามารถส่งตัวแทนเข้าแข่งขันได้ประเทศละ 1 ทีมต่อการแข่งขันเท่านั้น แต่วอลเลย์บอลประเภทชายหาดสามารถส่งทีมเข้าแข่งขันได้มากที่สุดประเทศละ 2 ทีม
การคัดเลือกทีมชาย.
ทีมที่ผ่านการคัดเลือกทีมชายมีรายละเอียดดังนี้
การคัดเลือกทีมหญิง.
ทีมที่ผ่านการคัดเลือกทีมหญิงมีรายละเอียดดังนี้
การแข่งขันในร่มทีมชาย.
การแข่งขันจะประกอบไปด้วย 2 กลุ่ม; หลังจากรอบคัดเลือก จะเป็นรอบก่อนรองชนะเลิศ
รอบคัดเลือก.
ทีมจะได้รับแบ่งออกเป็น 2 กลุ่ม กลุ่มละ 6 ประเทศ โดยจะต้องทำการแข่งขันแบบพบกันหมดในแต่ละกลุ่ม ทีมที่ชนะ 3–0 หรือ 3–1 จะได้รับ 3 คะแนน ทีมที่ชนะ 3–2 จะได้รับ 2 คะแนน ทีมที่แพ้ 2–3 จะได้รับ 1 คะแนน และทีมที่แพ้ 0–3 หรือ 1–3 จะได้รับ 0 คะแนน 4 ทีมของแต่ละกลุ่มจะผ่านเข้าสู่รอบก่อนรองชนะเลิศ
การแข่งขันในร่มทีมหญิง.
การแข่งขันจะประกอบไปด้วย 2 กลุ่ม; หลังจากรอบคัดเลือก จะเป็นรอบก่อนรองชนะเลิศ
รอบคัดเลือก.
ทีมจะได้รับแบ่งออกเป็น 2 กลุ่ม กลุ่มละ 6 ประเทศ โดยจะต้องทำการแข่งขันแบบพบกันหมดในแต่ละกลุ่ม ทีมที่ชนะ 3–0 หรือ 3–1 จะได้รับ 3 คะแนน ทีมที่ชนะ 3–2 จะได้รับ 2 คะแนน ทีมที่แพ้ 2–3 จะได้รับ 1 คะแนน และทีมที่แพ้ 0–3 หรือ 1–3 จะได้รับ 0 คะแนน 4 ทีมของแต่ละกลุ่มจะผ่านเข้าสู่รอบก่อนรองชนะเลิศ
วอลเลย์บอลชายในโอลิมปิกฤดูร้อน 2016

วอลเลย์บอลชายในโอลิมปิกฤดูร้อน 2016 เป็นการแข่งขันกีฬาวอลเลย์บอลในร่ม ประเภททีมชาย ที่จะจัดแข่งขันในกีฬาโอลิมปิกฤดูร้อน 2016 ณ รีโอเดจาเนโร ประเทศบราซิล มีจำนวนชาติที่เข้าแข่งขันทั้งสิ้น 12 ทีมเป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 14 นับตั้งแต่ปี ค.ศ. 1964 จัดการแข่งขันระหว่างวันที่ 7 สิงหาคม ถึง 21 สิงหาคม ค.ศ. 2016 ที่ฌีนาซีอูดูมารากานังซิญญู
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผู้ตัดสิน.
ผู้ตัดสินต่อไปนี้ได้รับการคัดเลือกสำหรับการแข่งขัน
<templatestyles src="Div col/styles.css"/>
รอบแบ่งกลุ่ม.
กลุ่ม A.
 #เปลี่ยนทาง 
 v  ฝรั่งเศส
 #เปลี่ยนทาง 
 v  เม็กซิโก
 #เปลี่ยนทาง 
 v  แคนาดา
 #เปลี่ยนทาง 
 v  เม็กซิโก
 #เปลี่ยนทาง 
 v  สหรัฐ
 #เปลี่ยนทาง 
 v  แคนาดา
 #เปลี่ยนทาง 
 v  ฝรั่งเศส
 #เปลี่ยนทาง 
 v  เม็กซิโก
 #เปลี่ยนทาง 
 v  สหรัฐ
 #เปลี่ยนทาง 
 v  ฝรั่งเศส
 #เปลี่ยนทาง 
 v  เม็กซิโก
 #เปลี่ยนทาง 
 v  อิตาลี
กลุ่ม B.
 #เปลี่ยนทาง 
 v  อียิปต์
 #เปลี่ยนทาง 
 v  คิวบา
 #เปลี่ยนทาง 
 v  อิหร่าน
 #เปลี่ยนทาง 
 v  อาร์เจนตินา
 #เปลี่ยนทาง 
 v  อิหร่าน
 #เปลี่ยนทาง 
 v  อียิปต์
 #เปลี่ยนทาง 
 v  คิวบา
 #เปลี่ยนทาง 
 v  อียิปต์
 #เปลี่ยนทาง 
 v  อาร์เจนตินา
 #เปลี่ยนทาง 
 v  อียิปต์
 #เปลี่ยนทาง 
 v  คิวบา
 #เปลี่ยนทาง 
 v  รัสเซีย
รอบสุดท้าย.
สายการแข่งขัน.
<onlyinclude></onlyinclude>
รอบก่อนรองชนะเลิศ.
 v  รัสเซีย
 v  โปแลนด์
 #เปลี่ยนทาง 
 v  อิหร่าน
 #เปลี่ยนทาง 
 v  อาร์เจนตินา
รอบรองชนะเลิศ.
 #เปลี่ยนทาง 
 v  สหรัฐ
 #เปลี่ยนทาง 
 v  บราซิล
รอบชิงเหรียญทองแดง.
 #เปลี่ยนทาง 
 v  รัสเซีย
รอบชิงเหรียญทอง.
 #เปลี่ยนทาง 
 v  บราซิล
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลหญิงในโอลิมปิกฤดูร้อน 2016

วอลเลย์บอลหญิงในโอลิมปิกฤดูร้อน 2016 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันกีฬาวอลเลย์บอลในโอลิมปิกฤดูร้อน ครั้งที่ 14 นับตั้งแต่ปี ค.ศ. 1964 จัดการแข่งขันระหว่างวันที่ 6 สิงหาคม ถึง 20 สิงหาคม 2016 ที่ฌีนาซีอูดูมารากานังซิญญู
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผู้ตัดสิน.
ผู้ตัดสินต่อไปนี้ได้รับการคัดเลือกสำหรับการแข่งขัน
<templatestyles src="Div col/styles.css"/>
รอบแบ่งกลุ่ม.
กลุ่ม A.
 #เปลี่ยนทาง 
 v  เกาหลีใต้
 #เปลี่ยนทาง 
 v  แคเมอรูน
 #เปลี่ยนทาง 
 v  อาร์เจนตินา
 #เปลี่ยนทาง 
 v  แคเมอรูน
 #เปลี่ยนทาง 
 v  เกาหลีใต้
 #เปลี่ยนทาง 
 v  อาร์เจนตินา
 #เปลี่ยนทาง 
 v  แคเมอรูน
 #เปลี่ยนทาง 
 v  อาร์เจนตินา
 #เปลี่ยนทาง 
 v  ญี่ปุ่น
 #เปลี่ยนทาง 
 v  แคเมอรูน
 #เปลี่ยนทาง 
 v  ญี่ปุ่น
 #เปลี่ยนทาง 
 v  เกาหลีใต้
กลุ่ม B.
 #เปลี่ยนทาง 
 v  เนเธอร์แลนด์
 #เปลี่ยนทาง 
 v  ปวยร์โตรีโก
 #เปลี่ยนทาง 
 v  อิตาลี
 #เปลี่ยนทาง 
 v  อิตาลี
 #เปลี่ยนทาง 
 v  เนเธอร์แลนด์
 #เปลี่ยนทาง 
 v  ปวยร์โตรีโก
 #เปลี่ยนทาง 
 v  ปวยร์โตรีโก
 #เปลี่ยนทาง 
 v  เนเธอร์แลนด์
 #เปลี่ยนทาง 
 v  เซอร์เบีย
 #เปลี่ยนทาง 
 v  เซอร์เบีย
 #เปลี่ยนทาง 
 v  อิตาลี
 #เปลี่ยนทาง 
 v  ปวยร์โตรีโก
รอบสุดท้าย.
รอบแพ้คัดออก.
<onlyinclude></onlyinclude>
รอบก่อนรองชนะเลิศ.
 #เปลี่ยนทาง 
 v  เนเธอร์แลนด์
 #เปลี่ยนทาง 
 v  สหรัฐ
 #เปลี่ยนทาง 
 v  เซอร์เบีย
 #เปลี่ยนทาง 
 v  จีน
รอบรองชนะเลิศ.
 #เปลี่ยนทาง 
 v  สหรัฐ
 #เปลี่ยนทาง 
 v  เนเธอร์แลนด์
รอบชิงเหรียญทองแดง.
 #เปลี่ยนทาง 
 v  สหรัฐ
รอบชิงเหรียญทอง.
 #เปลี่ยนทาง 
 v  เซอร์เบีย
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลชายในโอลิมปิกฤดูร้อน 2012 รอบคัดเลือก

วอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2012  ถูกจัดขึ้นตั้งแต่วันที่ 20 พฤศจิกายน 2011 ถึง 10 มิถุนายน 2012
รอบคัดเลือกโอลิมปิกระดับโลก.
วอลเลย์บอลชายในโอลิมปิกฤดูร้อน 2012 รอบคัดเลือกซึ่งจัดขึ้นในประเทศญี่ปุ่น, ประเทศบัลแกเรีย และประเทศเยอรมนี มีทั้งหมด 16 ทีมได้แก่ เจ้าภาพ 3 ทีม และอีก 13 ทีม การแข่งขันจะแบ่งกลุ่มเป็น 3 กลุ่ม คือ โซนที่ 1, โซนที่ 2 และโซนที่ 3 ทีมที่ได้อันดับ 1 ของกลุ่ม จะผ่านการคัดเลือกเข้าแข่งขันโอลิมปิกฤดูร้อน 2016